קונרד הילטון

קונרד ניקולס הילטון (באנגלית: Conrad Nicholson Hilton‏; 25 בדצמבר 1887 – 3 בינואר 1979) היה מלונאי אמריקאי, מייסד רשת מלונות הילטון. הילטון נולד בניו מקסיקו לאב מהגר מנורווגיה ואם קתולית מצאצאי מהגרים מגרמניה. לאביו הייתה חנות ובמשפחה היו שמונה אחים ואחיות. הילטון התחנך באקדמיה צבאית ושירת כחייל במלחמת העולם הראשונה. כבר מגיל צעיר הראה תשוקה לעסקים. את המלון הראשון שלו, מוטל בסיסקו, טקסס, רכש ב-1919. העיר הפכה למרכזית עקב גילוי נפט בסביבתה ומשכה אנשי עסקים ותיירים רבים. הילטון המשיך לרכוש מלונות בטקסס וב-1925 פתח את הילטון דאלאס, שהיה המלון גורד השחקים הראשון בטקסס והראשון שכונה בשם "הילטון". אף על פי שעקב השפל הגדול כמעט נקלע לפשיטת רגל, הצליח להתאושש ובשנת 1946 הקים את תאגיד הילטון. ב-1948 הפכה הרשת לבינלאומית. תפיסת העולם של הילטון הייתה שהתייר האמריקאי יזכה לאותה רמת נוחות וסטנדרט שירות אליהם הוא רגיל בארצות הברית, בכל מקום אליו הוא מגיע. בשנות ה-50 וה-60 התרחבה הרשת בארצות הברית וברחבי העולם. הילטון רכש את בתי המלון הידועים והמפוארים ביותר בארצות הברית, מלונות שהיו נקודות ציון גאוגרפיות והיסטוריות, אותן סימן כיעדים לרכישה לעיתים מספר שנים לפני שרכש אותם בפועל. כך רכש את מלון פלאזה ומלון וולדורף-אסטוריה בניו יורק, את פאלמר האוס בשיקגו ואת מלון מייפלאואר בוושינגטון הבירה. בשיאו היו בחזקתו 188 מלונות ב-38 ערים בארצות הברית ו-54 מלונות בערים שונות ברחבי העולם. ב-1925 נשא לאשה את מרי אדלייד ברון (Mary Adelaide Barron), לזוג נולדו שלושה ילדים (בנם הבכור ברון הוא סבהּ של הכוכבנית פריס הילטון). בני הזוג חיו בטקסס והתגרשו ב-1934. בשנות ה-40 עבר הילטון לקליפורניה. ב-1942 נשא לאשה את שחקנית הקולנוע ז'ה ז'ה גאבור, לזוג נולדה בת. הם התגרשו ב-1947. בשנת 1976, והוא בן 89, נשא לאשה את מרי פרנסס קלי (Mary Frances Kelly), נישואיהם נמשכו עד מותו ב-1979. קרן הילטון (Conrad N. Hilton Foundation), מעניקה פרס שנתי לפעילות הומניטרית. קונרד הילטון היה ידוע בפתיחותו ולא פחד לומר את דעתו. בזמן החרם הערבי העולמי על ישראל בשנות ה-60 הופעל עליו לחץ כבד לסגור את המלון בתל אביב, והילטון הגיב שהם (מדינות ערב) יכולים "לקפוץ לו". הוא היה ידוע כתומך גדול במדינה היהודית. ב-12 בדצמבר 1949‏ וב-19 ביולי 1963‏ הופיע דיוקנו על שער השבועון טיים. קונרד הילטון מופיע כדמות במהלך מספר פרקים של העונה השלישית של סדרת הדרמה מד מן. בעקבות "הופעתו" בסדרה הפופולרית יצא המגזין טיים במיזם שהציג תמונות ורשמים מקונרד הילטון האמיתי. Be My Guest, Autobiography of Conrad Hilton (Prentice-Hall, Inc. 1958) Inspirations of an Innkeeper (Conrad N. Hilton. 1963) Dabney, Thomas Ewing, The Man Who Bought the Waldorf: The Life of Conrad N. Hilton (Duell Sloan & Pearce; 1950) Bolton, Whitney, The Silver Spade; the Conrad Hilton Story. with a foreword by Conrad Hilton (New York: Farrar, Straus and Young; 1954) Comfort, Mildred Houghton, Conrad N. Hilton, Hotelier (Minneapolis: T.S. Denison & Company, Inc., 1965) Oppenheimer, Jerry, House of Hilton: From Conrad to Paris: A Drama of Wealth, Power, and Privilege (Three Rivers Press. 2007) Alef, Daniel, Conrad N. Hilton: Reveled in Hotel Deals (Titans of Fortune Publishing. 2009) מדיה וקבצים בנושא קונרד הילטון בוויקישיתוף על קונרד הילטון באתר הקרן (באנגלית) ביקורת על ספרו האוטוביוגרפי Be My Guest, עם קטעים מן הספר ותמונות(הקישור אינו פעיל) (באנגלית) מסור אמריקאית - דרכו של הילטון להצלחה (באנגלית) קונרד הילטון, באתר "Find a Grave" (באנגלית) קונרד הילטון, באתר אנציקלופדיה בריטניקה (באנגלית) ההיסטוריה של מלון דאלאס ידיעה בניו יורק טיימס על רכישת וולדורף-אסטוריה, דצמבר 1949 טיים מגזין, 12 בדצמבר 1949 טיים מגזין, 19 בדצמבר 1963 עונה 3 פרק 7, למשל ופרקים נוספים בעונה פגשו בקונרד הילטון האמיתי